CELEX: 32013R0150
Language: lv
Date: 2012-12-19 00:00:00
Title: Komisijas Deleģētā regula (ES) Nr. 150/2013 ( 2012. gada 19. decembris ), ar ko papildina Eiropas Parlamenta un Padomes Regulu (ES) Nr. 648/2012 par ārpusbiržas atvasinātajiem instrumentiem, centrālajiem darījumu partneriem un darījumu reģistriem attiecībā uz regulatīvajiem tehniskajiem standartiem, kuros precizētas ziņas, kas iekļaujamas darījumu reģistra reģistrācijas pieteikumā  Dokuments attiecas uz EEZ

23.2.2013   
            
            
               LV
            
            
               Eiropas Savienības Oficiālais Vēstnesis
            
            
               L 52/25
            
         KOMISIJAS DELEĢĒTĀ REGULA (ES) Nr. 150/2013
   (2012. gada 19. decembris),
   ar ko papildina Eiropas Parlamenta un Padomes Regulu (ES) Nr. 648/2012 par ārpusbiržas atvasinātajiem instrumentiem, centrālajiem darījumu partneriem un darījumu reģistriem attiecībā uz regulatīvajiem tehniskajiem standartiem, kuros precizētas ziņas, kas iekļaujamas darījumu reģistra reģistrācijas pieteikumā
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Centrālās Bankas atzinumu (1),
   ņemot vērā Eiropas Parlamenta un Padomes 2012. gada 4. jūlija Regulu (ES) Nr. 648/2012 par ārpusbiržas atvasinātajiem instrumentiem, centrālajiem darījumu partneriem un darījumu reģistriem (2) un jo īpaši tās 56. panta 3. punktu,
   tā kā:
   
               (1)
            
            
               Ir jānosaka noteikumi, kas precizē informāciju, kura jāsniedz Eiropas Vērtspapīru un tirgu iestādei (EVTI) kā daļa no darījumu reģistra reģistrācijas pieteikuma.
            
         
               (2)
            
            
               Jebkurai personai, kas iesniedz darījumu reģistra reģistrācijas pieteikumu, būtu jāsniedz informācija par tā iekšējās kontroles struktūru un tā pārvaldības struktūru neatkarību, lai EVTI varētu novērtēt, vai uzņēmuma pārvaldības struktūra nodrošina darījumu reģistra neatkarību un vai šī struktūra un tās ziņojumu sniegšanas procedūras ir atbilstošas.
            
         
               (3)
            
            
               EVTI, kas izveidota ar Eiropas Parlamenta un Padomes 2010. gada 24. novembra Regulu (ES) Nr. 1095/2010, ar ko izveido Eiropas Uzraudzības iestādi (Eiropas Vērtspapīru un tirgu iestādi) (3), ir atbildīga par darījumu reģistru reģistrāciju un uzraudzību atbilstoši Regulas (ES) Nr. 648/2012 VI sadaļai. Ar mērķi ļaut EVTI novērtēt paredzamā darījumu reģistra augstākās vadības labu reputāciju, kā arī pieredzi un prasmes, darījumu reģistra pieteikuma iesniedzējam būtu jāsniedz attiecīgā informācija, lai veiktu šādu novērtējumu.
            
         
               (4)
            
            
               Darījumu reģistra pieteikuma iesniedzējam būtu jāsniedz informācija EVTI, lai uzskatāmi parādītu, ka tā rīcībā ir nepieciešamie finanšu resursi pastāvīgai funkciju pildīšanai un atbilstoši noteikumi darbības nepārtrauktībai.
            
         
               (5)
            
            
               Arī tad, ja darījumu reģistrs darbojas, izmantojot filiāles, kas nav atsevišķas juridiskas personas, atsevišķa informācija par filiālēm būtu jāsniedz, lai EVTI varētu skaidri noteikt filiāļu pozīciju darījumu reģistra organizatoriskajā struktūrā, novērtēt filiāļu augstākās vadības atbilstību un piemērotību pienākumu veikšanai un novērtēt, vai kontroles mehānismi, atbilstība un citas funkcijas ir uzskatāmas par stabilām un pietiekamām, lai atbilstīgā veidā noteiktu, novērtētu un pārvaldītu filiāļu risku.
            
         
               (6)
            
            
               Ir svarīgi, lai pieteikuma iesniedzējs sniegtu EVTI informāciju par papildpakalpojumiem vai citiem uzņēmējdarbības veidiem, ko darījumu reģistrs piedāvā ārpus tā pamatdarbības – ziņošanas par atvasinātajiem instrumentiem, jo īpaši attiecībā uz tā galveno darbību, kas ir regulatīvā ziņošana.
            
         
               (7)
            
            
               Lai EVTI novērtētu reģistrācijai pieteiktā darījumu reģistra tehnoloģisko sistēmu nepārtrauktību un pareizu darbību, pieteikuma iesniedzējam būtu jāsniedz EVTI attiecīgo tehnoloģisko sistēmu apraksti un apraksti par to, kā tās ir pārvaldītas. Pieteikuma iesniedzējam būtu jāapraksta arī visi noteikumi par ārpakalpojumiem, kas ir būtiski tā pakalpojumu nodrošināšanai.
            
         
               (8)
            
            
               Maksas saistībā ar darījumu reģistru sniegtajiem pakalpojumiem ir svarīga informācija, lai tirgus dalībnieki varētu izdarīt informētu izvēli, un tādēļ informācija par tām būtu jāiekļauj darījumu reģistra reģistrācijas pieteikumā.
            
         
               (9)
            
            
               Ņemot vērā, ka tirgus dalībnieki un regulatori ir atkarīgi no darījumu reģistru uzturētajiem datiem, darījumu reģistra reģistrācijas pieteikumā būtu skaidri jānorāda stingras prasības saistībā ar darbību un reģistrācijas datu uzskaiti.
            
         
               (10)
            
            
               Lai tirgus dalībniekiem būtu iespējams izdarīt informētu izvēli, nepieciešams reģistrācijas pieteikuma elements ir riska pārvaldības modeļi, kas saistīti ar darījumu reģistra sniegtajiem pakalpojumiem.
            
         
               (11)
            
            
               Lai nodrošinātu pilnīgu piekļuvi darījumu reģistram, pakalpojumu sniedzējiem, kas ir trešās personas, bez jebkādas diskriminācijas piešķir piekļuvi darījumu reģistra uzturētajai informācijai ar nosacījumu, ka struktūra, kas sniedz datus, un attiecīgie darījuma partneri ir pauduši savu piekrišanu. Tādēļ darījumu reģistra pieteikuma iesniedzējam būtu jāsniedz EVTI informācija par piekļuves politiku un procedūrām.
            
         
               (12)
            
            
               Lai spētu efektīvi veikt savu darbības atļaujas piešķiršanas uzdevumu, EVTI būtu jāsaņem visa informācija no darījumu reģistriem, ar tiem saistītām trešām personām un trešām personām, kuras darījumu reģistru operacionālās funkcijas un darbības nodrošina kā ārpakalpojumu. Šāda informācija ir vajadzīga, lai novērtētu vai papildinātu reģistrācijas pieteikuma un tajā ietverto dokumentu novērtējumu.
            
         
               (13)
            
            
               Šī regula balstās uz regulatīvo tehnisko standartu projektu, ko EVTI iesniegusi Komisijai.
            
         
               (14)
            
            
               Saskaņā ar Regulas (ES) Nr. 1095/2010 10. pantu EVTI ir organizējusi atklātu sabiedrisko apspriešanu par regulatīvu tehnisko standartu projektu, izvērtējusi iespējamās saistītās izmaksas un ieguvumus un prasījusi atzinumu EVTI Vērtspapīru un tirgu nozares ieinteresēto personu grupai, kas izveidota saskaņā ar minētās regulas 37. pantu,
            
         IR PIEŅĒMUSI ŠO REGULU.
   1.   NODAĻA
   
      REĢISTRĀCIJA
   
   
      1.   IEDAĻA
   
   
      
         Vispārīga informācija
      
   
   1. pants
   Atvasināto instrumentu identifikācija, juridiskais statuss un kategorija
   1.   Darījumu reģistra reģistrācijas pieteikumā ir identificēts pieteikuma iesniedzējs un definēta tā paredzamā darbība, kas prasa to reģistrēt kā darījumu reģistru.
   2.   Darījumu reģistra reģistrācijas pieteikumā iekļauj konkrēti šādu informāciju:
   
               a)
            
            
               pieteikuma iesniedzēja uzņēmuma nosaukums un juridiskā adrese Savienībā;
            
         
               b)
            
            
               izraksts no attiecīgā uzņēmumu vai tiesas reģistra vai cita veida apstiprināti pierādījumi par dibināšanas vietu un pieteikuma iesniedzēja uzņēmējdarbības jomu, kas ir derīgi pieteikuma iesniegšanas dienā;
            
         
               c)
            
            
               informācija par atvasināto instrumentu kategorijām, attiecībā uz kurām pieteikuma iesniedzējs vēlas reģistrēties;
            
         
               d)
            
            
               statūti un attiecīgā gadījumā citi dibināšanas dokumenti, kas apliecina, ka pieteikuma iesniedzējs sniegs darījumu reģistra pakalpojumus;
            
         
               e)
            
            
               tās sanāksmes protokols, kurā valde apstiprinājusi pieteikumu;
            
         
               f)
            
            
               to personu uzvārdi un kontaktinformācija, kas atbild par atbilstību, vai jebkuru citu tādu darbinieku uzvārdi un kontaktinformācija, kas iesaistīti pieteikuma iesniedzēja atbilstības novērtējumā;
            
         
               g)
            
            
               darbības programma, ietverot norādījumus par galvenās uzņēmējdarbības veikšanas vietu;
            
         
               h)
            
            
               visu meitasuzņēmumu identifikācija un attiecīgā gadījumā grupas struktūra;
            
         
               i)
            
            
               jebkurš pakalpojums, izņemot darījumu reģistra darbību, ko pieteikuma iesniedzējs plāno veikt;
            
         
               j)
            
            
               informācija par jebkuru juridisku, administratīvu, arbitrāžas vai jebkuru citu tiesvedību neatkarīgi no tās veida, kurā pieteikuma iesniedzējs ir iesaistīts, jo īpaši attiecībā uz nodokļu un maksātnespējas lietām, kas var smagi skart tā reputāciju vai finanšu situāciju, vai jebkura informācija par pabeigtu procedūru, kas joprojām varētu būtiski ietekmēt darījumu reģistra izmaksas.
            
         3.   Pēc EVTI pieprasījuma iesniedzēji arī nosūta tai papildu informāciju reģistrācijas pieteikuma izskatīšanas laikā, ja šāda informācija ir nepieciešama, lai novērtētu pieteikuma iesniedzēju spēju ievērot prasības, kas minētas Regulas (ES) Nr. 648/2012 56. līdz 59. pantā, un lai ļautu EVTI pienācīgi interpretēt un analizēt iesniedzamos vai jau iesniegtos dokumentus.
   4.   Ja pieteikuma iesniedzējs uzskata, ka šīs regulas prasība tam nav piemērojama, tas skaidri to norāda savā pieteikumā un sniedz paskaidrojumu, kāpēc šāda prasība uz to neattiecas.
   2. pants
   Politika un procedūras
   Ja ir jāsniedz informācija par politiku vai procedūrām, pieteikuma iesniedzējs nodrošina to, ka politika vai procedūras ietver visus turpmāk minētos elementus vai tām ir pievienoti šādi elementi:
   
               a)
            
            
               norāde par personu, kas ir atbildīga par politiku un procedūru apstiprināšanu un uzturēšanu;
            
         
               b)
            
            
               apraksts par to, kādā veidā tiks nodrošināta atbilstība politikai un procedūrām un to uzraudzība, un persona, kas ir atbildīga par atbilstības nodrošināšanu šai sakarā;
            
         
               c)
            
            
               apraksts par pasākumiem, kas jāpieņem gadījumā, kad ir pārkāpta politika un procedūras;
            
         
               d)
            
            
               norāde par ziņošanas procedūru EVTI par jebkuriem būtiskiem politiku vai procedūru pārkāpumiem, kuri var radīt situāciju, kad tiek pārkāpti sākotnējās reģistrācijas nosacījumi.
            
         
      2.   IEDAĻA
   
   
      
         Īpašumtiesības
      
   
   3. pants
   Darījumu reģistra īpašumtiesības
   1.   Darījumu reģistra reģistrācijas pieteikums ietver:
   
               a)
            
            
               to personu uzvārdu vai struktūru nosaukumu sarakstu, kam tieši vai netieši pieder 5 % vai vairāk no pieteikuma iesniedzēju kapitāla vai balsstiesībām vai kuru daļas ļauj ievērojami ietekmēt pieteikuma iesniedzēju pārvaldību;
            
         
               b)
            
            
               visu to uzņēmumu sarakstu, kuros personai, kas minēta a) apakšpunktā, pieder 5 % vai vairāk no kapitāla vai balsstiesībām vai kuru pārvaldību tā var būtiski ietekmēt.
            
         2.   Ja pieteikuma iesniedzējam ir mātesuzņēmums, tas:
   
               a)
            
            
               norāda juridisko adresi;
            
         
               b)
            
            
               norāda, vai mātesuzņēmums ir saņēmis atļauju vai ir reģistrēts un pakļauts uzraudzībai, un, ja tas tā ir, norāda visus atsauces numurus un atbildīgās uzraudzības iestādes nosaukumu.
            
         4. pants
   Īpašumtiesību struktūrshēma
   1.   Darījumu reģistra reģistrācijas pieteikums ietver shēmu, kas parāda īpašumtiesību saikni starp mātesuzņēmumu, meitasuzņēmumiem un jebkurām citām ar to saistītām struktūrām vai filiālēm.
   2.   Uzņēmumiem, kas minēti 1. punktā paredzētajā shēmā, norāda pilnu nosaukumu, juridisko statusu un juridisko adresi.
   
      3.   IEDAĻA
   
   
      
         Organizatoriskā struktūra, pārvaldība un atbilstība
      
   
   5. pants
   Organizatoriskā struktūrshēma
   1.   Darījumu reģistra reģistrācijas pieteikums ietver organizatorisko struktūrshēmu, kurā precīzi norādīta pieteikuma iesniedzēja organizatoriskā struktūra, ietverot arī papildpakalpojumus.
   2.   Šī struktūrshēma satur informāciju par to personu identitāti, kuras atbildīgas par jebkurām nozīmīgām funkcijām, tostarp augstākās vadības un to personu identitāti, kas vada filiāļu darbību.
   6. pants
   Uzņēmuma pārvaldība
   1.   Darījumu reģistra reģistrācijas pieteikums ietver informāciju par pieteikuma iesniedzēja iekšējās uzņēmuma pārvaldības politiku un procedūrām un pilnvarojumiem, kas regulē darbību, ko veic tā augstākā vadība, tostarp valdes locekļi, locekļi, kas nav izpildlocekļi, un komitejas, ja tādas ir izveidotas.
   2.   Minētā informācija ietver aprakstu par augstākās vadības un valdes locekļu atlases procesu, iecelšanu amatā, izpildes novērtējumu un atcelšanu.
   3.   Ja pieteikuma iesniedzējs ievēro kādu atzītu korporatīvās pārvadības rīcības kodeksu, darījumu reģistra reģistrācijas pieteikumā norāda šo kodeksu un sniedz paskaidrojumu par jebkuru situāciju, kad pieteikuma iesniedzējs nerīkojas saskaņā ar šo kodeksu.
   7. pants
   Iekšējā kontrole
   1.   Darījumu reģistra reģistrācijas pieteikums ietver pārskatu par pieteikuma iesniedzēja iekšējo kontroli. Tas ietver informāciju par tā atbilstības funkciju, pārskata funkciju, riska novērtēšanu, iekšējās kontroles mehānismiem un iekšējās revīzijas norises kārtību.
   2.   Pārskatā iekļauj informāciju par šādiem jautājumiem:
   
               a)
            
            
               pieteikuma iesniedzēja iekšējās kontroles politika un procedūras;
            
         
               b)
            
            
               pieteikuma iesniedzēja sistēmu piemērotības un efektivitātes pārraudzība un novērtēšana;
            
         
               c)
            
            
               pieteikuma iesniedzēja informācijas apstrādes sistēmu kontrole un aizsardzība;
            
         
               d)
            
            
               iekšējās struktūras, kas ir atbildīgas par konstatējumu novērtējumu.
            
         3.   Darījumu reģistra reģistrācijas pieteikums satur šādu informāciju attiecībā uz pieteikuma iesniedzēja iekšējās revīzijas funkciju:
   
               a)
            
            
               paskaidrojumu par to, kā ir izstrādāta un piemērota iekšējās revīzijas metodika, ņemot vērā pieteikuma iesniedzēja darbību raksturu, to sarežģītību un riskus;
            
         
               b)
            
            
               darba plānu trim gadiem pēc pieteikuma iesniegšanas dienas.
            
         8. pants
   Normatīvā atbilstība
   Darījumu reģistra reģistrācijas pieteikums ietver šādu informāciju par pieteikuma iesniedzēja politiku un procedūrām, kas nodrošina atbilstību Regulai (ES) Nr. 648/2012:
   
               a)
            
            
               darbības aprakstu attiecībā uz personām, kas ir atbildīgas par atbilstību, un pārējo personālu, kas ir iesaistīts atbilstības novērtējumos, tostarp saistībā ar to, kā tiks nodrošināta atbilstības funkciju neatkarība no pārējās uzņēmējdarbības;
            
         
               b)
            
            
               iekšējo politiku un procedūras, kas paredzētas, lai nodrošinātu, ka pieteikuma iesniedzējs, ieskaitot vadītājus un darbiniekus, atbilst visiem Regulas (ES) Nr. 648/2012 noteikumiem, tostarp aprakstam par valdes un augstākā līmeņa vadības uzdevumiem;
            
         
               c)
            
            
               ja iespējams, visjaunāko iekšējo ziņojumu, ko sagatavojušas personas, kas atbildīgas par atbilstību, vai jebkurš cits personāla pārstāvis, kas iesaistīts pieteikuma iesniedzēja atbilstības novērtēšanā.
            
         9. pants
   Augstākā vadība un valde
   1.   Darījumu reģistra reģistrācijas pieteikums ietver šādu informāciju attiecībā uz katru augstākās vadības locekli un katru valdes locekli:
   
               a)
            
            
               dzīves aprakstu (CV), lai varētu novērtēt pieredzes atbilstību un zināšanas, kas ļauj pienācīgi pildīt savus pienākumus;
            
         
               b)
            
            
               precīzu informāciju par jebkuru kriminālu sodāmību saistībā ar finanšu pakalpojumu vai datu pakalpojumu sniegšanu vai ja notikusi krāpšana vai līdzekļu piesavināšanās, konkrētāk, oficiālu izziņu, ja dalībvalsts tādu izsniedz;
            
         
               c)
            
            
               pašdeklarāciju par labu reputāciju saistībā ar finanšu vai datu pakalpojumu sniegšanu, kurā katrs augstākās vadības loceklis un valdes loceklis deklarē, vai:
               
                           i)
                        
                        
                           viņš ir atzīts par vainīgu kādā noziedzīgā nodarījumā saistībā ar finanšu vai datu pakalpojumu sniegšanu vai saistībā ar krāpšanu vai līdzekļu piesavināšanos;
                        
                     
                           ii)
                        
                        
                           attiecībā uz viņu ir pieņemts nelabvēlīgs lēmums jebkādā regulatīvās iestādes vai valdības iestādes vai aģentūras uzsāktā disciplinārlietas procedūrā vai pret viņu ir ierosināta šāda procedūra, kas nav pabeigta;
                        
                     
                           iii)
                        
                        
                           attiecībā uz viņu ir pieņemts nelabvēlīgs tiesas konstatējums civillietas tiesvedībā saistībā ar finanšu vai datu pakalpojumu sniegšanu vai par profesionālās ētikas pārkāpumiem vai krāpšanu uzņēmējdarbības pārvaldībā;
                        
                     
                           iv)
                        
                        
                           viņš ir bijis tāda uzņēmuma valdes loceklis vai augstākās vadības pārstāvis, kura reģistrāciju vai atļauju ir anulējusi regulatīvā iestāde;
                        
                     
                           v)
                        
                        
                           viņam tikušas atteiktas tiesības veikt darbības, kam nepieciešama regulatīvās iestādes apstiprināta reģistrācija vai atļauja;
                        
                     
                           vi)
                        
                        
                           viņš bijis tāda uzņēmuma valdes vai augstākās vadības loceklis, kurš kļuvis maksātnespējīgs vai bankrotējis tad, kad attiecīgā persona ir bijusi saistīta ar uzņēmumu, vai gada laikā pēc tam, kad attiecīgā persona pārstājusi būt saistīta ar uzņēmumu;
                        
                     
                           vii)
                        
                        
                           viņš bijis tāda uzņēmuma valdes vai augstākās vadības loceklis, uz kuru attiecies nelabvēlīgs regulatīvās iestādes lēmums vai tās uzlikts sods;
                        
                     
                           viii)
                        
                        
                           uz viņu attiecies valsts pārvaldes, regulatīvās iestādes vai profesionālas struktūras uzlikts naudas sods, kāda no tām šo personu uz laiku atcēlusi no amata, atstādinājusi vai citādi sodījusi saistībā ar krāpšanu vai līdzekļu piesavināšanos vai saistībā ar finanšu vai datu sniegšanas pakalpojumiem;
                        
                     
                           ix)
                        
                        
                           viņš ir ticis atstādināts no direktora amata, atstādināts no darbības jebkurā vadītāja amatā, atlaists no algota darbinieka amata vai cita amata uzņēmumā saistībā ar amatpārkāpumiem un nelikumībām;
                        
                     
         
               d)
            
            
               deklarāciju par visiem iespējamiem interešu konfliktiem, kas var būt augstākajai vadībai un valdes locekļiem, veicot savus pienākumus, un kā šie konflikti ir pārvaldīti.
            
         2.   Jebkuru informāciju, ko saskaņā ar 1. punktu saņēmusi EVTI, izmanto tikai pieteikuma iesniedzēja darījumu reģistra reģistrācijas nolūkiem un lai varētu pārbaudīt, vai tas pastāvīgi atbilst reģistrācijas nosacījumiem.
   
      4.   IEDAĻA
   
   
      
         Personāls un atlīdzība
      
   
   10. pants
   Personāla komplektēšanas politika un procedūras
   Darījumu reģistra reģistrācijas pieteikums ietver šādu dokumentu kopijas par politiku un procedūrām:
   
               a)
            
            
               atlīdzības politika attiecībā uz augstāko vadību, valdes locekļiem un personālu, kas veic pieteikuma iesniedzēja riska pārvaldības un kontroles funkcijas;
            
         
               b)
            
            
               to pasākumu apraksts, ko pieteikuma iesniedzējs ieviesis, lai mazinātu risku, kas saistīts ar pārmērīgu paļaušanos uz atsevišķiem darbiniekiem.
            
         11. pants
   Piemērotība un godprātība
   Darījumu reģistra reģistrācijas pieteikums ietver šādu informāciju par pieteikuma iesniedzēja darbiniekiem:
   
               a)
            
            
               vispārēju nodarbinātā personāla sarakstu, tostarp darbinieku uzdevumus un kvalifikāciju atbilstoši uzdevumiem;
            
         
               b)
            
            
               konkrētu aprakstu par informācijas tehnoloģiju personālu, ko nodarbina darījumu reģistra pakalpojumu sniegšanai, tostarp katra darbinieka uzdevumus un kvalifikāciju;
            
         
               c)
            
            
               uzdevumu un kvalifikāciju aprakstu attiecībā uz katru darbinieku, kas ir atbildīgs par iekšējo revīziju, iekšējo kontroli, atbilstību, riska novērtējumu un iekšējo pārskatīšanu;
            
         
               d)
            
            
               īpašo personāla pārstāvju un to personāla pārstāvju, kuri darbojas saskaņā ar ārpakalpojumu vienošanos, identifikāciju;
            
         
               e)
            
            
               sīkas ziņas par apmācību un attīstību, kas attiecas uz darījumu reģistra uzņēmējdarbību, tostarp jebkuras pārbaudes vai cita veida formālu novērtējumu, kas attiecas uz personālu saistībā ar darījumu reģistra darbību.
            
         
      5.   IEDAĻA
   
   
      
         Finanšu resursi darījumu reģistra darbības veikšanai
      
   
   12. pants
   Finanšu pārskati un uzņēmējdarbības plāni
   1.   Darījumu reģistra reģistrācijas pieteikumā ir šāda finanšu un uzņēmējdarbības informācija par pieteikuma iesniedzēju:
   
               a)
            
            
               pilnīgi finanšu pārskati, kas sagatavoti atbilstoši starptautiskajiem grāmatvedības standartiem, kuri pieņemti saskaņā ar Eiropas Parlamenta un Padomes 2002. gada 19. jūlija Regulas (EK) Nr. 1606/2002 par starptautisko grāmatvedības standartu piemērošanu (4) 3. pantu;
            
         
               b)
            
            
               ja uz pieteikuma iesniedzēja finanšu pārskatiem attiecas obligātā revīzija Eiropas Parlamenta un Padomes 2006. gada 17. maija Direktīvas 2006/43/EK, ar ko paredz gada pārskatu un konsolidēto pārskatu obligātās revīzijas (5), 2. panta 1. punkta nozīmē, tad finanšu pārskatos iekļauj revīzijas ziņojumu par gada un konsolidētajiem finanšu pārskatiem;
            
         
               c)
            
            
               ja pieteikuma iesniedzējam ir veikta revīzija, ārējā revidenta uzvārds un valsts reģistrācijas numurs;
            
         
               d)
            
            
               uzņēmējdarbības finanšu plāns, kurā aplūkoti dažādi darījumu reģistra pakalpojumu uzņēmējdarbības scenāriji vismaz trīs gadu ilgā atsauces laikposmā.
            
         2.   Ja iepriekšējā finanšu informācija, kas minēta 1. punktā, nav pieejama, tad darījumu reģistra reģistrācijas pieteikumā ietver šādu informāciju par pieteikuma iesniedzēju:
   
               a)
            
            
               formālu paziņojumu, kas apliecina pienācīgus resursus un paredzamo uzņēmējdarbības statusu sešus mēnešus pēc reģistrācijas piešķiršanas;
            
         
               b)
            
            
               starpperioda finanšu pārskatu, ja par attiecīgo laikposmu vēl nav pieejami finanšu pārskati;
            
         
               c)
            
            
               finanšu stāvokļa pārskatu, piemēram, bilanci, peļņas vai zaudējumu aprēķinu, pašu kapitāla un naudas plūsmas izmaiņas un piezīmes, kas ietver kopsavilkumu par grāmatvedības metodēm un citus paskaidrojumus.
            
         3.   Darījumu reģistra reģistrācijas pieteikums ietver revidētos gada finanšu pārskatus par visiem mātesuzņēmumiem par trim finanšu gadiem pirms pieteikuma iesniegšanas dienas.
   4.   Darījumu reģistra reģistrācijas pieteikumā ir arī šāda finanšu informācija par pieteikuma iesniedzēju:
   
               a)
            
            
               norāde par nākotnes plāniem attiecībā uz meitasuzņēmumiem un to atrašanās vietu;
            
         
               b)
            
            
               apraksts par uzņēmējdarbību, ko pieteikuma iesniedzējs plāno veikt, norādot visu meitasuzņēmumu vai filiāļu darbību.
            
         
      6.   IEDAĻA
   
   
      
         Interešu konflikti
      
   
   13. pants
   Interešu konfliktu pārvaldība
   Darījumu reģistra reģistrācijas pieteikumā ir šāda informācija par interešu konfliktu pārvaldības politiku un procedūrām, ko ieviesis pieteikuma iesniedzējs:
   
               a)
            
            
               politika un procedūras attiecībā uz interešu konfliktu konstatēšanu, pārvaldību un informācijas atklāšanu par tiem un apraksts par procesu, ko izmanto, lai nodrošinātu, ka attiecīgās personas ir informētas par politiku un procedūrām;
            
         
               b)
            
            
               jebkuri citi pasākumi un kontrole, lai nodrošinātu a) apakšpunktā minēto prasību izpildi attiecībā uz interešu konfliktu pārvaldību.
            
         14. pants
   Konfidencialitāte
   1.   Darījumu reģistra reģistrācijas pieteikums ietver iekšējo politiku un mehānismus, kas novērš jebkādu informācijas, kas glabājas potenciālajā darījumu reģistrā, izmantošanu:
   
               a)
            
            
               nelikumīgiem mērķiem;
            
         
               b)
            
            
               konfidenciālas informācijas izpaušanai;
            
         
               c)
            
            
               ja nav atļauta informācijas izmantošana komerciālos nolūkos.
            
         2.   Minētais pieteikums ietver aprakstu par iekšējām procedūrām attiecībā uz personāla atļaujām izmantot paroles piekļuvei datiem, norādot personāla nolūku, aplūkojamo datu apjomu un visus ierobežojumus datu izmantošanai.
   3.   Pieteikuma iesniedzēji sniedz EVTI informāciju par procesiem, kas paredzēti, lai uzturētu žurnālu, kurā identificē ikvienu darbinieku, kas piekļūst datiem, aplūkoto datu raksturu un piekļuves nolūku.
   15. pants
   Interešu konfliktu uzskaitījums un mazināšana
   1.   Darījumu reģistra reģistrācijas pieteikums ietver atjauninātu uzskaitījumu par pieteikuma iesniegšanas laikā spēkā esošiem būtiskiem interešu konfliktiem saistībā ar jebkuriem papildu vai citiem saistītiem pakalpojumiem, ko sniedz pieteikuma iesniedzējs, un aprakstu, kā tie tiek pārvaldīti.
   2.   Ja pieteikuma iesniedzējs ietilpst uzņēmumu grupā, uzskaitījumā ietver visus būtiskos interešu konfliktus, kas izriet no citiem grupas uzņēmumiem, un to, kā šie konflikti tiek pārvaldīti.
   
      7.   IEDAĻA
   
   
      
         Resursi un procedūras
      
   
   16. pants
   Informācijas tehnoloģiju resursi un ārpakalpojumi
   Darījumu reģistra reģistrācijas pieteikumā ietver aprakstu, kurā aplūkoti šādi temati:
   
               a)
            
            
               lietotājiem paredzētas sistēmas un ierīces, ko pieteikuma iesniedzējs izstrādājis nolūkā sniegt pakalpojumus klientiem, tostarp lietotāja rokasgrāmatu un iekšējo procedūru apraksta kopijas;
            
         
               b)
            
            
               ieguldījumu un atjaunošanas politikas attiecībā uz pieteikuma iesniedzēja informācijas tehnoloģiju resursiem;
            
         
               c)
            
            
               vienošanās par ārpakalpojumiem, ko noslēdzis pieteikuma iesniedzējs, kā arī metodes, ko izmanto, lai uzraudzītu ārpakalpojumu sniedzējam uzticēto funkciju pakalpojuma līmeni, un to līgumu kopijas, ar kuriem regulē šādas vienošanās.
            
         17. pants
   Papildpakalpojumi
   Ja pieteikuma iesniedzējs, tā grupas uzņēmums vai uzņēmums, ar kuru pieteikuma iesniedzējam ir būtisks nolīgums attiecībā uz tirdzniecību vai pēctirdzniecības pakalpojumiem, piedāvā vai plāno piedāvāt papildpakalpojumus, darījumu reģistra reģistrācijas pieteikumā ietver:
   
               a)
            
            
               aprakstu par papildpakalpojumiem, ko veic pieteikuma iesniedzējs vai tā mātesuzņēmuma grupa, un aprakstu par jebkuru nolīgumu, kas darījumu reģistram varētu būt ar uzņēmumiem, kuri piedāvā tirdzniecības, pēctirdzniecības vai citus ar to saistītus pakalpojumus, kā arī tādu nolīgumu kopijas;
            
         
               b)
            
            
               aprakstu par procedūrām un politiku, kas nodrošinās pieteikuma iesniedzēja darījumu reģistra pakalpojumu operacionālu nodalīšanu no citiem uzņēmējdarbības virzieniem, tostarp gadījumā, kad atsevišķu uzņēmējdarbības virzienu vada darījumu reģistrs, uzņēmums, kas pieder tā kontrolakciju sabiedrībai, vai jebkurš cits uzņēmums, kurā tam ir būtisks nolīgums saistībā ar tirdzniecību vai pēctirdzniecības darījumu ķēdi vai darījumu virzienu.
            
         
      8.   IEDAĻA
   
   
      
         Piekļuves noteikumi
      
   
   18. pants
   Piekļuves noteikumu pārredzamība
   Darījumu reģistra reģistrācijas pieteikums ietver:
   
               a)
            
            
               piekļuves politikas un procedūras, saskaņā ar kurām lietotāji piekļūst datiem darījumu reģistrā, tostarp jebkuru procesu, kas attiecas uz lietotājiem, ja nepieciešams grozīt vai mainīt reģistrētos līgumus;
            
         
               b)
            
            
               to noteikumu un nosacījumu kopiju, kas nosaka lietotāju tiesības un pienākumus;
            
         
               c)
            
            
               aprakstu par dažādiem piekļuves līmeņiem, kas pieejami lietotājiem, ja šie līmeņi ir vairāki;
            
         
               d)
            
            
               piekļuves politikas un procedūras, saskaņā ar kurām citi pakalpojumu sniedzēji var izmantot nediskriminējošu piekļuvi informācijai, ko uztur darījumu reģistrs, ja attiecīgie darījuma partneri ir devuši piekrišanu.
            
         19. pants
   Pārredzamība attiecībā uz atbilstības noteikumiem un datu precizitāti
   Darījumu reģistra reģistrācijas pieteikums ietver procedūras, ko ieviesis iesniedzējs, lai pārbaudītu:
   
               a)
            
            
               darījuma partnera, kas iesniedz ziņojumu, vai ziņojuma iesniedzējas struktūras atbilstību ziņošanas prasībām;
            
         
               b)
            
            
               paziņotās informācijas pareizību;
            
         
               c)
            
            
               to, ka datus var salīdzināt starp darījumu reģistriem, ja darījuma partneri ziņo dažādiem darījumu reģistriem.
            
         20. pants
   Cenu politikas pārredzamība
   Darījumu reģistra reģistrācijas pieteikums ietver aprakstu par šādiem jautājumiem attiecībā uz pieteikuma iesniedzēju:
   
               a)
            
            
               cenu politika, tostarp visas atlaides un rabati, un nosacījumi, lai varētu piemērot šādus samazinājumus;
            
         
               b)
            
            
               maksu struktūra attiecībā uz jebkuru papildpakalpojumu sniegšanu, tostarp darījumu reģistra pakalpojumu un papildpakalpojumu paredzamās izmaksas, līdztekus sīkākai informācijai par metodēm, ko izmanto, lai ņemtu vērā atsevišķas izmaksas, kas pieteikuma iesniedzējam var rasties, sniedzot darījumu reģistra pakalpojumus un papildpakalpojumus;
            
         
               c)
            
            
               metodes, kas izmantotas, lai nodrošinātu informācijas pieejamību klientiem, jo īpaši ziņošanas struktūrām, un potenciālajiem klientiem, tostarp maksu struktūras kopija, ja darījumu reģistra pakalpojumi un papilpakalpojumi ir nošķirti.
            
         
      9.   IEDAĻA
   
   
      
         Darbības uzticamība
      
   
   21. pants
   Operacionālais risks
   Darījumu reģistra reģistrācijas pieteikums ietver:
   
               a)
            
            
               sīku aprakstu par pieejamajiem resursiem un procedūrām, kas paredzētas, lai noteiktu un mazinātu operacionālo risku un jebkuru citu būtisku risku, kam pieteikuma iesniedzējs ir pakļauts, tostarp jebkuru attiecīgu rokasgrāmatu un iekšējo procedūru apraksta kopiju;
            
         
               b)
            
            
               neto likvīdo aktīvu aprakstu, kurus finansē no pašu kapitāla, lai segtu iespējamus vispārējus uzņēmējdarbības zaudējumus nolūkā turpināt sniegt pakalpojumus, un novērtējumu par finanšu resursu pietiekamību, lai segtu darbības izbeigšanas vai svarīgāko operāciju un pakalpojumu reorganizācijas izmaksas vismaz sešu mēnešu periodā;
            
         
               c)
            
            
               pieteikuma iesniedzēja darbības nepārtrauktības plānu un norādi par politiku plāna atjaunināšanai. Plāns ietver jo īpaši:
               
                           i)
                        
                        
                           visus uzņēmējdarbības procesus, eskalācijas procedūras un saistītās sistēmas, kas ir kritiski nozīmīgas darījumu reģistra pieteikuma iesniedzēja pakalpojumu nodrošināšanai, tostarp visus attiecīgos ārpakalpojumus un darījumu reģistra stratēģiju, politiku un mērķus šo procesu nepārtrauktības sasniegšanai;
                        
                     
                           ii)
                        
                        
                           spēkā esošos noteikumus, par kuriem panākta vienošanās ar citiem finanšu tirgus infrastruktūras pakalpojumu sniedzējiem, tostarp citiem darījumu reģistriem;
                        
                     
                           iii)
                        
                        
                           noteikumus minimālā pakalpojuma apjoma nodrošināšanai attiecībā uz būtiskākajām funkcijām un šo procesu pilnīgai pabeigšanai paredzamo laiku;
                        
                     
                           iv)
                        
                        
                           maksimāli pieļaujamo uzņēmējdarbības procesu un sistēmu atjaunošanas laiku, ņemot vērā darījumu reģistru ziņošanas termiņu, kā paredzēts Regulas (ES) Nr. 648/2012 9. pantā, un datu apjomu, kas darījumu reģistram šajā periodā ir jāapstrādā;
                        
                     
                           v)
                        
                        
                           procedūras, kā rīkoties ar incidentu žurnalēšanu un pārbaudēm;
                        
                     
                           vi)
                        
                        
                           testēšanas programmu un jebkuru testu rezultātus;
                        
                     
                           vii)
                        
                        
                           pieejamo alternatīvu tehnisko un operatīvo vietņu skaitu, to atrašanās vietu, resursus salīdzinājumā ar galveno vietu un uzņēmējdarbības nepārtrauktības procedūras gadījumā, ja ir jāizmanto alternatīvas vietnes;
                        
                     
                           viii)
                        
                        
                           informāciju par piekļuvi sekundārai uzņēmējdarbības vietai, kas ļauj darbiniekiem nodrošināt pakalpojumu nepārtrauktību, ja nav pieejama galvenā biroja atrašanās vieta;
                        
                     
         
               d)
            
            
               aprakstu par kārtību pieteikuma iesniedzēja darījumu reģistra darbības nodrošināšanai traucējumu gadījumā un darījumu reģistra lietotāju un citu trešo personu iesaisti šajā kārtībā.
            
         
      10.   IEDAĻA
   
   
      
         Informācijas glabāšana
      
   
   22. pants
   Datu uzskaites politika
   1.   Darījumu reģistra reģistrācijas pieteikums satur informāciju par datu saņemšanu un administrēšanu, tostarp politiku un procedūras, ko ieviesis pieteikuma iesniedzējs, lai nodrošinātu:
   
               a)
            
            
               savlaicīgu un precīzu paziņotās informācijas reģistrāciju;
            
         
               b)
            
            
               datu saglabāšanu gan tiešsaistē, gan bezsaistē;
            
         
               c)
            
            
               datu pienācīgu nokopēšanu darbības nepārtrauktības mērķiem.
            
         2.   Darījumu reģistra reģistrācijas pieteikums ietver aprakstu par datu uzskaites sistēmām, politiku un procedūrām, kuras izmanto, lai nodrošinātu, ka informācija tiek grozīta pienācīgi un ka pozīcijas ir aprēķinātas pareizi saskaņā ar attiecīgām leģislatīvām vai regulatīvām prasībām.
   
      11.   IEDAĻA
   
   
      
         Datu pieejamība
      
   
   23. pants
   Datu pieejamības mehānismi
   Darījumu reģistra reģistrācijas pieteikums ietver aprakstu par resursiem, metodēm un kanāliem, ko pieteikuma iesniedzējs izmantos, lai atvieglotu piekļuvi informācijai saskaņā ar Regulas (ES) Nr. 648/2012 81. panta (pārredzamība un datu pieejamība) 1., 3. un 5. punktu, kā arī:
   
               a)
            
            
               aprakstu par resursiem, metodēm un kanāliem, ko darījumu reģistrs izmantos, lai atvieglotu tā rīcībā esošo datu pieejamību sabiedrībai saskaņā Regulas (ES) Nr. 648/2012 81. panta 1. punktu, un par atjaunināšanas biežumu, kā arī īpašu rokasgrāmatu un iekšējās politikas noteikumu kopiju;
            
         
               b)
            
            
               aprakstu par resursiem, metodēm un ierīcēm, ko darījumu reģistrs izmantos, lai atvieglotu piekļuvi tā rīcībā esošajai informācijai attiecīgajām iestādēm saskaņā ar Regulas (ES) Nr. 648/2012 81. panta 3. punktu, un par atjaunināšanas biežumu un kontroli un pārbaudi, ko darījumu reģistrs var izveidot piekļuves filtrēšanas procesam, kā arī īpašu rokasgrāmatu un iekšējo procedūru apraksta kopijas;
            
         
               c)
            
            
               aprakstu par resursiem, metodēm un kanāliem, ko darījumu reģistrs izmantos, lai atvieglotu darījuma partneru piekļuvi tā rīcībā esošajai informācijai par līgumiem saskaņā Regulas (ES) Nr. 648/2012 80. panta 5. punktu, un par atjaunināšanas biežumu, kā arī īpašu rokasgrāmatu un iekšējās politikas aprakstu kopijas.
            
         24. pants
   Pieteikuma precizitātes un pilnīguma pārbaude
   1.   Jebkurai reģistrācijas procesā EVTI iesniegtai informācijai pievieno vēstuli, ko parakstījis darījumu reģistra valdes un augstākās vadības loceklis un kas apliecina, ka iesniegtā informācija, ciktāl viņiem zināms, ir precīza un pilnīga dienā, kad to iesniedz.
   2.   Informācijai attiecīgā gadījumā pievieno arī atbilstīgo uzņēmuma juridisko dokumentāciju, kas apliecina datu precizitāti.
   25. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 19. decembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  Oficiālajā Vēstnesī vēl nav publicēts.
   
      (2)  OV L 201, 27.7.2012., 1. lpp.
   
      (3)  OV L 331, 15.12.2010., 84. lpp.
   
      (4)  OV L 243, 11.9.2002., 1. lpp.
   
      (5)  OV L 157, 9.6.2006., 87. lpp.